પોલીસ સુત્રોના જણાવ્યા મુજબ આ સમગ્ર કારસ્તાન નગર પીપળીયાના રમેશ લખમણ રામાણીએ ઘડયું હતું. તેને ખબર હતી કે નગર પીપળીયાના ગોરધન તારપરાના ભત્રીજાની સગાઇ કરવાની છે અને તેની પુત્રીના પ તારીખે લગ્ન હોય બ્લેક મેઇલ કરી તેની પાસેથી રૂપીયા નીકળશે તેવું જાણતા તેણે ઇશ્વરીયાના મનસુખ લીંબાસીયાને વાત કરી હતી અને મનસુખે રાજકોટના વિજયસિંહ મકવાણાને વાત કરતા તેણે ફાલ્ગુનીનો સંપર્ક કરી ગોરધનભાઇ સાથે સગાઇ અંગે વાતચીત કરવા જણાવ્યું હતું અને સગાઇના બહાને ફાલ્ગુનીએ નગર પીપળીયાના ગોરધનભાઇ તથા તેના ભત્રીજા દિનેશને બોલાવતા નકલી પોલીસ બની રણજીત ભરવાડ અને જયપાલસિંહ જાડેજા ચડી આવ્યા હતા અને તોડનો કારસો રચ્યો હતો. જો કે, તોડની રકમ મળે તે પુર્વે જ આ ટોળકી પોલીસના સકંજામાં સપડાઇ ગઇ હતી.